આજે ગાંધીનગરમાં મહેસૂલ મંત્રી કૌશિક પટેલે જણાવ્યું હતું કે, પ્રજાજનોને 1લી ઓક્ટોબર 2019થી ફિઝિકલ સ્ટેમ્પ સેવા બંધ થતા સ્ટેમ્પ મેળવવામાં કે સ્ટેમ્પ ડ્યુટીની ચૂકવણીમાં કોઇ તકલીફ ના પડે તે માટે ઇ-સ્ટેમ્પિંગની સુવિધાથી હવેથી શિડ્યુલ બેંકો, કેન્દ્ર અને રાજ્ય સરકારના નિયંત્રણ હેઠળની નાણાકીય સંસ્થાઓ કે એકમો, પોસ્ટ ઓફિસ ઉપરાંત લાઇસન્સી સ્ટેમ્પ વેન્ડર, ચાર્ટર્ડ એકાઉટન્ટ, કંપની સેક્રેટરી, બંદર/પોર્ટ ખાતેના સી & એફ એજન્ટ, ઇ-ગવર્નસ પ્લાન હેઠળ કાર્યરત કોમન સર્વિસ સેન્ટર, RBI રજિસ્ટર્ડ નોન બેંકિંગ ફાઇનાન્સીયલ કંપની અને લાઇસન્સી નોટરી પૈકી જે વ્યક્તિઓ/ સંસ્થાઓ જે તે જિલ્લાની સ્ટોક હોલ્ડિંગ કોર્પોરેશનની કચેરી ખાતે રજિસ્ટ્રેશન માટે અરજી કરી શકશે. સુપરિ. ઓફ સ્ટેમ્પ્સ દ્વારા આ વ્યક્તિઓ/સંસ્થાઓને ઈ-સ્ટેમ્પિંગના ACC (ઓથોરાઈઝ્ડ કલેક્શન સેન્ટર) તરીકેની નિમણૂકની પરવાનગી આપ્યા બાદ આ સેન્ટરો ડિજિટલ ઈ-સ્ટેમ્પિંગની સુવિધાઓ ઉપલબ્ધ કરાવી શકશે.